На основу чланова 55., 57. и 60. Закона о јавним набавкама („**Службени гласник РС“** 124/12, 14/15 и 68/15), и Одлуке о покретању поступка јавне набавке мале вредности бр. 241 од 13.05.2020. год. Гимназија „Свети сава“ Пожега објављује

**Позив за подношење понуда**  **за јавну набавку мале вредности добара – Набавка огрева бр.01/2020**

 На основу члана 55., 57. и 60. Закона о јавним набавкама и Одлуке о покретању поступка јавне набавке мале вредности број 241 од 13.05.2020. год. Гимназија „Свети Сава“ Пожега, позива заинтересоване понуђаче да поднесу своју писану понуду за доделу набавке добара – **Набавка огрева за потребе Гимназије „Свети Сава“ у Пожеги** у поступку јавне набавке мале вредности број 01/2020.

 Јавна набавка је обликована у **2 партије**, тако да се свака партија може засебно уговарати и то:

**Партија бр. 1**: Набавка угља за Гимназију „Свети Сава“Пожега, Вука Караџића бр. 6, Пожега

**Партија бр. 2:** Набавка огревног дрвета за Гимназију „Свети Сава“ Пожега, Вука Караџића бр. 6, Пожега

 **Конкурсна документација може бити преузета са:**

* **Портала Управе за јавне набавке** (<http://portal.ujn.gov.rs/>) **и**
* **са интернет странице наручиоца** ([www.gimnazijapozega.edu.rs](http://www.gimnazijapozega.edu.rs)).

 Позив за подношење понуда и конкурсна документација су објављени на Порталу Управе за јавне набавке и интернет страници наручиоца **дана 19.05.2020. год.**

 Уколико заинтересовани понуђач поднесе захтев за достављање конкурсне документације (електронски, поштом или телефаксом), наручилац ће истог дана исту доставити поштом или електронском поштом.

 Понуда се саставља тако што понуђачи уписују тражене податке у обрасце из Конкурсне документације и исте оверавају печатом и потписом овлашћеног лица понуђача.

 Понуђачи понуду са припадајућом документацијом достављају у затвореној и запечаћеној коверти на адресу наручиоца: **Гимназија „Свети Сава“ Пожега, Ул. Вука Караџића бр. 6, 31210 Пожега** са обавезном назнаком на лицу коверте **НЕ ОТВАРАТИ- ПОНУДА ЗА ЈНМВ 01/2020 ДОБРА- НАБАВКА ОГРЕВА, партија бр. \_\_\_\_\_\_,** поштом или непосредно код секретара школе. На полеђини коверте обавезно навести назив, адресу, број телефона и факса као и име особе за контакт понуђача.

 **Заинтересовани понуђач је дужан да поднесе понуду најкасније до 29.05.2020. године до 12:00 часова.**

 Благовремена понуда је понуда која је приспела на адресу Наручиоца најкасније до 29.05.2020. год. до 12 часова. Понуде које буду примљене након датума и сата одређеног за подношење понуда сматраће се неблаговременим. Све неблаговремене понуде Комисија за јавне набавке мале вредности вратиће неотворене понуђачима са назнаком да су поднете неблаговремено, по протеку рока за пријем понуда.

 Рок важности понуде је најмање 90 дана од дана отварања понуда.

 **Благовремено достављене понуде биће јавно комисијски отворене у Гимназији “Свети Сава“ у Пожеги, Ул. Вука Караџића 6, дана 29.05.2020. године у 12:30 часова.**

Отварање понуда је јавно и може присуствовати свако заинтересовано лице. У поступку отварања понуда могу активно учествовати само овлашћени представници понуђача који су дужни да своје својство представника понуђача докажу предајом овлашћења Комисији за јавну набавку, пре отварања понуда. Овлашћење мора да буде оверено печатом и потписано од стране одговорног лица понуђача.

 Наручилац ће донети одлуку о избору најповољније понуде ако је прибавио најмање једну прихватљиву понуду.

 Рок за доношење одлуке о додели уговора је 8 дана од дана јавног отварања понуда.

 Одлуку о додели уговора Наручилац ће објавити на Порталу јавних набавки и интернет страници наручиоца у року од три дана од дана доношења одлуке.

 Критеријум за оцену понуда је најнижа понуђена цена.

 Лице за контакт: Ана Ђедовић Ђенић, члан Комисије, имејл: sekretar@gimnazijapozega.edu.rs, факс: 031/811-460.

 Комисија за јавну набавку